


Årsberetning 2025 for Departementenes Bridgeklubb (DEP BK)
Styret
Styret for 2025 har bestått av Espen Paus (leder, egenbenevnt formann), Pål Ulla (kasserer), Erik Storm, Anne Beate Tangen, Egil Jergan og Hans Petter Wilse. Grete Karla har vært revisor. Stig-Atle Olsen og Morten Sandberg har utgjort valgkomiteen, med Stig-Atle som leder. 
Aktivitet og sportslige resultater
Klubben er en breddeklubb som når stadig nye høyder og 2025 har vært det mest aktive året i klubbens historie.
Takket være et strålende samarbeidende styre med turneringsleder Tom Benestad har vi nå fått skikkelig skikk på spillekvelder med full kontroll på innslipp, rutiner og rydding og ikke minst hyggelige spillekvelder med stabil høy deltakelse. Den totale bridgespillingen er all time high. Formannen viser til regnskapet og årsmøtet for detaljer. 
Klubben hadde ved årsskiftet rundt 75 betalende medlemmer ( inkludert bi-medlemmer) og i skrivende stund ( primo mars 25) 77  betalende medlemmer ( inkludert bi -medlemmer). Det er en liten utflating fra den enorme medlemsveksten vi har hatt de siste årene og er helt optimalt ift spilleavvikling og administrasjon.Vårt utmerkede arbeid har for lengst blitt lagt merke til av krets og forbund. Vi deltar både i NM, kretsturneringer og divisjonsspill med flere gode resultater. Flere av klubbens medlemmer har blitt omtalt i bridgespalter både i Klassekampen og Aftenposten for både det ene og det andre. 
Fra og med høsten 2025 har vi startet med korte kortkurs i regi av stormester Leif Morten Koefod. Dette er svært populært. Kudos til Leif Morten. 
Med hensyn til de sportslige resultater må vi trekke fram at vi har deltatt med flere lag i 3. divisjon , NM klubb-lag samt flere rekrutteringsturneringer. Vi har fått fram mange nye mestere og spillerne trives godt i vår klubb. 
Oversikt over medlemsmassen med HCP og MP  kan ses på våre nye utmerkede hjemmesider ( NBF) http://www.bridge.no/105. 
Økonomi og organisasjon
Det økonomiske fundamentet for sportslig framgang og aktiviteter er bunnsolid jf regnskap og revisjonsrapport. Klubben har en svært dyktig kasserer.  



